# ANEXA NR. 11

la Metodologie

## PROBA PRACTICĂ PENTRU OCUPAREA POSTURILOR DIDACTICE/CATEDRELOR VACANTE/REZERVATE

###### **Disciplinele: ARTE PLASTICE, DECORATIVE, AMBIENTALE, ARHITECTURĂ, DESIGN**

Numele şi prenumele candidatului\*.......................................................................................................................................................................

Specializarea candidatului care susține proba practică\*......................................................................................................................................

Proba practică constă într-un interviu în cadrul căruia comisia va evalua:

1. **Pregătirea metodică\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_max. 4p.**

Candidații vor elabora o schiță de proiect de lecţie/unitate de învăţare din conţinuturile disciplinei *Studiul Compoziţiei* *pentru clasa a IX-a sau a X-a*, disciplină fundamentală din cadrul curriculumului diferenţiat, specific învăţământului de arte vizuale.

Schița de proiect de lecţie/unitatea de învăţare va fi tratată din perspectiva specializării candidatului și a postului pentru care acesta concurează. Aceasta va fi elaborată și susţinută de candidat în faţa comisiei.

Se vor puncta atât aspectele formale ţinând de rubricaţia aleasă de candidat, precum şi aspectele calitative şi de conţinut privind operaţionalizarea demersului didactic, modul de utilizare a resurselor, evidenţierea strategiilor de evaluare etc. după cum urmează:

• pentru o rubricaţie adecvată (care conţine informaţii detaliate privitoare la activitatea de predare-învăţare-evaluare)\_\_\_\_max. 1 p;

• pentru o corectă relaţionare între obiective, strategii didactice şi resurse \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_max. 2 p;

• pentru precizarea calităţii evaluării, precum şi aspecte vizând activităţile destinate elevilor cu nevoi speciale\_\_\_\_\_\_\_\_\_\_max. 1p.

1. **Activitatea în specialitate pe baza prezentării unui portofoliu de activitate\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_max. 5p.**

Comisia va puncta fiecare manifestare artistică sau, în cazul istoricilor, teoreticienilor și criticilor de artă, fiecare contribuţie teoretică publicată, de nivel naţional sau internaţional, premiile anuale acordate de uniunile de creaţie artistică sau filialele acestora din România, premiile internaţionale, coordonarea de proiecte naţionale sau internaţionale, realizarea de lucrări monumentale de sculptură, de arte murale sau edificii majore de arhitectură, participări la expoziţiile anuale, bienale, trienale etc. naţionale şi internaţionale, participări la manifestări expoziţionale studențești, creaţii scenografice inclusiv de costum de scenă, lucrări de artă monumentală, ilustraţii sau lucrări de grafică publicitară, proiecte de arhitectură (pentru arhitecți) realizate individual sau în colectiv, creaţii omologate în diferite domenii ale designului (design de produs, inclusiv designul vestimentar, ceramică, sticlă, metal, designul grafic sau designul ambiental), creaţii fotografice sau video omologate, lucrări de restaurare certificate de comisii de specialitate, articole publicate în literatura de specialitate, precum şi orice altă activitate creativă din domeniul artelor vizuale pentru care pot fi dovedite obţinerea drepturilor de autor, după cum urmează:

* + pentru premiile anuale acordate de uniunile de creaţie sau filialele acestora, precum şi premii internaţionale acordate de instituţii culturale de prestigiu, realizarea de lucrări monumentale de sculptură, de arte ambientale, sau edificii majore de arhitectură (în cazul arhitecților), pentru coordonare de proiecte naţionale sau internaţionale\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_max. 3p; *(pentru premiile anuale sau internaţionale, precum şi pentru fiecare proiect coordonat finalizat se acordă punctajul maxim);*
  + pentru participare la manifestări expoziţionale individuale sau de grup în spaţii administrate de uniuni de creaţie, de muzee de artă sau de instituţii de cultură sau în alte locaţii aparţinând spaţiului public\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ max. 0,5 p;
  + participarea la manifestări expoziţionale periodice sau ocazionale, creaţii scenografice de film, teatru sau televiziune şi/sau de costum de scenă, lucrări de artă monumentală, ilustraţii sau lucrări de grafică publicitară, proiecte de arhitectură realizate individual sau în colectiv, creaţii omologate în diferite domenii ale designului (design de produs, inclusiv designul vestimentar, ceramică, sticlă, metal, designul grafic sau designul ambiental), creaţii fotografice sau video omologate, lucrări de restaurare certificate de comisii de specialitate \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_max. 0,5 p;
  + participare în cadrul unor proiecte naţionale sau internaţionale \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_max. 0,5 p;
  + participarea la manifestări artistice sau expoziţionale ocazionale desfăşurate în spaţiul privat, contribuţii teoretice în domeniu (articole publicate în presă, comunicări ştiinţifice în cadrul unor seminarii pe teme de specialitate etc.)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_max. 0,25 p;
  + desfăşurarea oricăror altor activităţi în domeniul artelor vizuale care pot fi dovedite inclusiv prin obţinerea drepturilor de autor\*\*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_max. 0,25 p.

*\* Se completează de către comisie.*

*\*\*Fac excepţie produsele de artă decorativă sau icoanele, comercializate prin galerii comerciale, mărțișoarele sau felicitările.*

NOTǍ:

1. Se acordă 1 p din oficiu.
2. Din conținutul portofoliului de activitate se vor puncta doar lucrările în concordanţă cu specializarea/specializările de pe diploma/diplomele candidatului și relevante pentru posturile scoase la concurs. În portofoliul de activitate vor fi depuse fotocopii ale documentelor doveditoare autentificate de unitatea şcolară în care se desfăşoară proba practică.
3. În cazurile aprecierii prin maximum sau minimum de puncte a activităţii artistice se vor avea în vedere importanţa, originalitatea şi gradul de vizibilitate a activităţilor sau importanţa articolelor de presă.
4. Proba practică se evaluează prin note de la 10 la 1. Proba practică este evaluată de cei doi profesori examinatori care fac parte din comisie. Rezultatul probei practice se obţine ca medie a punctajelor acordate de fiecare profesor examinator.
5. Candidatul este considerat admis la proba practică doar în cazul în care atât proiectul didactic, cât și portofoliul de activitate artistică personală sunt în concordanţă cu specializarea/specializările de pe diploma/diplomele candidatului.
6. Prevederile prezentei anexe sunt valabile şi pentru candidaţii care optează pentru ocuparea unui post/unei catedre vacant/e din palate şi cluburi ale copiilor, în baza probelor scrise *arte vizuale (educaţie plastică/educaţie vizuală/educație artistică) şi arte vizuale (arhitectură)*.