# ANEXA NR. 10

la Metodologie

**PROBA METODICO-PRACTICĂ PENTRU OCUPAREA POSTURILOR DIDACTICE/CATEDRELOR VACANTE/REZERVATE DIN UNITĂŢILE CU ÎNVĂŢĂMÂNT SPORTIV INTEGRAT ŞI SUPLIMENTAR**

**(licee şi clase cu program sportiv/cluburi sportive şcolare)**

**Disciplina EDUCAŢIE FIZICĂ ŞI SPORT**

* Proba metodico-practică se desfăşoară după cum urmează:

1. Partea metodică constă în explicarea paşilor metodici de învăţare/consolidare/perfecţionare a elementelor/ procedeelor solicitate în biletul de examen extras şi se notează cu note de la 10 la 1.
2. Partea practică constă în demonstrarea paşilor metodici de învăţare/consolidare/perfecţionare a elementelor/procedeelor solicitate în biletul de examen extras şi se notează cu note de la 10 la 1.

* Durata probei metodico-practice nu va depăşi 30 minute/concurent.
* Concurentul nu poate schimba subiectul.
* Pe parcursul desfăşurării probei metodico-practice, la solicitarea comisiei sau la propunerea lor, candidaţii pot repeta unele secvenţe.
* Pentru susţinerea probei, în mod obligatoriu, candidaţii se prezintă în echipament sportiv adecvat.
* Candidaţii nu sunt primiţi la probă fără adeverinţă medicală, în care se menţionează „apt pentru susţinerea probei practice”.

*NOTĂ: Proba practică este evaluată de cei doi profesori examinatori care fac parte din comisie.*

*Proba practică se evaluează prin note de la 10 la 1 şi reprezintă media notelor obţinute la partea metodică şi partea practică a probei.*

*Rezultatul probei practice se obţine ca medie a punctajelor acordate de fiecare profesor examinator.*