# ANEXA NR. 9

la Metodologie

## PROBA PRACTICĂ PENTRU OCUPAREA POSTURILOR DIDACTICE VACANTE/REZERVATE

## Disciplinele INSTRUIRE PRACTICĂ ŞI ACTIVITĂŢI DE PRE-PROFESIONALIZARE

## MAIŞTRI INSTRUCTORI/PROFESORI DE INSTRUIRE PRACTICĂ

1. Proba practică se susţine în cabinete, ateliere, laboratoare de specialitate, săli de demonstrație din unităţile de învăţământ, stabilite de comisia de examinare, sub supravegherea permanentă a membrilor acesteia;

2. Proba practică constă în executarea unei lucrări/produs/serviciu/tehnici de îngrijire - conform profilului postului;

3. Subiectele pentru proba practică se elaborează de comisia de examinare a fiecărui centru de examen, în ziua examenului;

4. Durata probei practice variază între 30 - 180 minute pentru fiecare candidat, în funcţie de complexitatea lucrării;

5. Evaluarea probei practice se realizează pe baza unei fişe de observaţii elaborată de comisia de examinare;

6. Fişa de observaţii va cuprinde următoarele criterii de evaluare:

* amenajarea ergonomică a locului de muncă…………………………………………………….………………….1p;
* respectarea normelor de igienă, de protecţia muncii şi prevenirea şi stingerea incendiilor………………………………………………………………..….1p;
* alegerea materialelor, produselor, instrumentelor şi aparatelor necesare executării lucrării………………………………………………………....…………….1p;
* respectarea algoritmului de execuţie………….………….………………….1p;
* respectarea procesului tehnologic (operaţiilor, fazelor, trecerilor, mânuirilor, mişcărilor) …………………………………………………...……………..……...…….2p;
* finisarea, aspectul lucrării/produsului/serviciului/tehnici de îngrijire……….1p;
* atitudinea faţă de client/pacient………….……….………………………….1p;
* redactarea unui referat pentru probele de laborator …………...…………….1p.

Se acordă 1 p din oficiu.

*NOTĂ:*

*Proba practică se evaluează prin note de la 10 la 1.*

*Proba practică este evaluată de cei doi profesori examinatori care fac parte din comisie. Rezultatul probei practice se obţine ca medie a punctajelor acordate de fiecare profesor examinator.*