## ANEXA NR. 6

la Metodologie

**PROBA PRACTICĂ PENTRU OCUPAREA POSTURILOR DIDACTICE/CATEDRELOR VACANTE/REZERVATE**

**EDUCAŢIE ARTISTICĂ SPECIALIZATĂ**

**SPECIALIZĂRILE: MUZICĂ, COREPETIŢIE, COREGRAFIE ŞI ARTA ACTORULUI**

**(posturi didactice/catedre din școlile şi liceele de artă)**

MUZICĂ INSTRUMENTALĂ, ARTĂ VOCALĂ (CANTO CLASIC), MUZICĂ DE CAMERĂ,

ANSAMBLURI INSTRUMENTALE/VOCALE, MUZICĂ VOCALĂ TRADIŢIONALĂ ROMÂNEASCĂ (CANTO POPULAR), JAZZ ŞI MUZICĂ UȘOARĂ, STUDII TEORETICE, COREGRAFIE, ARTA ACTORULUI:

1. MUZICĂ INSTRUMENTALĂ/ARTĂ VOCALĂ/MUZICĂ DE CAMERĂ\*/ JAZZ ŞI MUZICĂ UŞOARĂ, ANSAMBLURI INSTRUMENTALE/VOCALE, COREGRAFIE

1. MUZICĂ INSTRUMENTALĂ/ARTĂ VOCALĂ/MUZICĂ DE CAMERĂ\*/JAZZ ŞI MUZICĂ UŞOARĂ
2. Elaborarea unui proiect de lecţie: comisia va face public, cu 48 de ore înainte, repertoriul elevului/elevilor stabilit prin programa şcolară în vigoare şi nivelul de învăţământ pe baza căruia candidatul va concepe proiectul didactic; proiectul va fi prezentat comisiei înainte de începerea probei.…………………………………………………………………………..………………………………..........…2 p;
3. Susţinerea proiectului de lecţie (lecţia de instrument/de muzică de cameră/ ansambluri instrumentale/vocale, coregrafie, artă vocală (canto clasic)/jazz şi muzică uşoară); pe baza proiectului didactic prezentat, candidaţii vor susţine lecţia cu elevul/elevii nominalizați de comisie; asigurarea prezenței elevilor va fi făcută de directorul unităţii de învăţământ; proba nu va depăși 30 de minute……………………………………………………………………………………...…………..…………………….....…2 p;
4. Probă de recital instrumental/vocal ce va conţine 3 lucrări la alegere:

* un studiu……………………………………….………………………………………..………..……………………3 p;
* 2 lucrări diferite ca stil, caracter, formă, cel puţin la nivelul programei de liceu…………………….2 p/1 p pentru fiecare lucrare.

\* Proba de recital pentru candidaţii care optează pentru postul de profesor de muzică de cameră va fi susținută la instrumentul absolvit.

Se acordă 1 p din oficiu.

B. PROBA PRACTICǍ PENTRU ANSAMBLURI INSTRUMENTALE/VOCALE

1. Elaborarea proiectului unei unităţi de învăţare, în funcţie de nivelul de învăţământ la care urmează să predea candidatul …….2 p;
2. Prezentarea orală a proiectului elaborat………………………….……………………………..……..……………….…2 p;
3. Analiza unei lucrări muzicale din repertoriul ales de candidat, din programa şcolară în vigoare. Analiza lucrării va consta în:

* descifrarea lucrării din punct de vedere ritmic, ritmico-melodic şi intonarea tuturor vocilor cursiv (după caz)…………...1 p;
* stabilirea liniei dirijorale prin marcarea acesteia pe partitură şi intonarea ei (după caz)…………………………….…....1 p;
* analiza formei prin delimitarea unităţilor de însușire după auz (vocal) sau de citire instrumentală (repetate, contrastante etc.) şi stabilirea formei în care se încadrează lucrarea……………………………………………………………….……………….........1 p;
* probleme de interpretare prin precizarea tehnicii vocale/instrumentale interpretative (poziţie funcţională, acordaj, respiraţie, emisie, dicție, omogenizare etc.) şi stabilirea problemelor de frazare şi expresivitate a textului muzical (evidențierea unor cuvinte sau a unei linii melodice prin accentuare etc.), tempoul şi nuanțele adecvate………………….……..………………………………………………1 p;
* încadrarea lucrării în opera compozitorului şi în epoca/stilul din care face parte…...…………………………………..1p.

Unitatea de învăţare se alege de către candidat, conform programei şcolare în vigoare, anterior probei.

Proba de recital instrumental, vocal (canto) nu va depăși 30 de minute.

Se acordă 1 p din oficiu.

1. PROBA DE RECITAL PENTRU COREGRAFIE\*

Dans clasic:

* 5 variații clasice alese de candidat, din care comisia va indica prezentarea a 3 dintre ele……...…4,50 p /1,50 pentru fiecare coregrafie.

Dans contemporan/modern:

* 3 coregrafii la alegere, din 5 coregrafii consacrate pregătite de candidat...………………...……4,50 p/1,50 pentru fiecare coregrafie.

*\* Se aplică şi pentru candidaţii care optează pentru ocuparea unui post/unei catedre vacant/e din palate şi cluburi ale copiilor, în baza probei scrise coregrafie.*

Proba de coregrafie nu va depăși 30 de minute.

Se acordă 1 p din oficiu.

2. STUDII TEORETICE (teorie-solfegiu-dicteu, armonie, istoria muzicii, forme muzicale)

a. Elaborarea unui proiect de lecţie care să vizeze conținuturi ale disciplinelor teoria muzicii, armonie, istoria muzicii, forme muzicale……………………………………………………………………………………………....……………………..……2 p.

Prezentarea orală a proiectului elaborat…………………………………………………….………...………………………2 p.

b.1. Citire, la prima vedere, a unui solfegiu de 16 măsuri de 3/4, 4/4, 5/4, 5/8, 6/8, 12/8, până la 4 alterații constitutive, în cheile Sol şi Fa…………………………………………………………………………………….……………………………...……1 p.

b.2. Citirea, la prima vedere, la pian, a unui dicteu melodic şi a unui dicteu armonic de 12 măsuri de 3/4, 4/4, 5/4, 5/8, 6/8, 12/8, până la 4 alteraţii constitutive, în cheile Sol şi Fa………………………….……….........……………………………….…......………………1 p.

Comisia va pregăti biletele de examen, fiecare cuprinzând câte un solfegiu, un dicteu melodic şi un dicteu armonic. Numărul biletelor de examen va fi egal cu numărul candidaţilor plus ¼ din numărul lor.

b.3. Armonizarea unei teme de 16 măsuri (8 măsuri sopran şi 8 măsuri bas dat, necifrate)……...………………..………….…1 p.

b.4. Citirea, la prima vedere, la pian, cu analiză armonică a unor fragmente muzicale de 12-16 măsuri, din creaţia universală şi românească…..…………………………………………………………………………………………………………...….……1 p.

Comisia va pregăti biletele de examen, fiecare cuprinzând câte o temă de armonizat şi câte un fragment muzical. Numărul biletelor de examen va fi egal cu numărul candidaţilor plus ¼ din numărul lor.

c. Recunoaşterea şi comentarea unor lucrări din creaţia universală şi românească; pe baza audiţiei, candidaţilor li se cere recunoaşterea şi comentarea a 4 lucrări din epoci stilistice diferite (cel puţin una va fi din creaţia românească) alese de comisie dintr-o listă de 30-40 de lucrări pusă la dispoziţia candidaţilor de către conducerea unităţii de învăţământ, cu cel puţin 2 săptămâni înainte de susţinerea probei; comentariul va cuprinde elemente legate de epocă, stil, compozitor, gen, formă, interpretare etc., precum şi aspecte interdisciplinare...………...…………1 p.

Se acordă 1 p din oficiu.

3. PROBA PRACTICĂ PENTRU MUZICĂ VOCALĂ TRADIŢIONALĂ ROMÂNEASCĂ (CANTO POPULAR)

1. Elaborarea unui proiect de lecţie din programa şcolară în vigoare; proiectul va fi prezentat comisiei înainte de începerea probei…………………………………………………………………………………………………………………………….2 p.
2. Susţinerea proiectului de lecţie elaborat………..…………………………………………………….………………...…1 p.
3. Proba practică constând într-o probă de recital vocal care cuprinde interpretarea a trei lucrări diferite, specifice genului, cu sau fără acompaniament, din zona de proveniență a candidatului…………………………………………...………………………………...6 p.

Se acordă 1 p din oficiu.

4. ARTA ACTORULUI\* (pentru absolvenţii învăţământului superior de lungă durată/ciclul II de studii universitare de masterat, catedre/posturi din şcoli şi licee de artă)

1. Candidatul va elabora un set de exerciţii de iniţiere actoricească în cadrul unei lecţii cu 3 - 5 elevi……………………..……4 p.
2. Lucru pe text. Textul va fi la alegerea candidatului din literatura (proză/poezie) universală sau românească. Asigurarea prezenţei elevilor va fi făcută de directorul unităţii de învăţământ…………………………………………………………………….………...5 p.

*\* Se aplică şi pentru candidaţii care optează pentru ocuparea unui post/unei catedre vacant/e din palate şi cluburi ale copiilor, în baza probei arta actorului.*

Proba nu va depăşi 30 de minute.

Se acordă 1 p din oficiu.

*NOTĂ:*

*a) Candidaţii care optează pentru ocuparea unui post/unei catedre prevăzut(e) la punctul 2- Studii teoretice, susţin toate probele prevăzute la acest punct, indiferent dacă postul/catedra prevede ore numai pentru una/două din cele patru discipline.*

*b) Candidaţii absolvenţi ai învăţământului superior de lungă durată/ciclului II de studii universitare de masterat/master, care au parcurs şi absolvit un modul de folclor, pot preda şi disciplina muzică vocală tradiţională românească (canto popular) în liceele de muzică (clasele IX-XII).*

*c) Pentru posturile/ catedrele de ansambluri muzicale vocale şi instrumentale sau orchestrale, respectiv dirijat ansamblu coral sau dirijat ansamblu instrumental sau orchestral, sunt valabile probele practice de la punctul 1.B. (adaptate după caz). Pentru ansamblu vocal, instrumental sau orchestral, lucrările muzicale vor face parte din oferta de repertoriu pentru clasele a VII-a - a XII-a ale programei şcolare în vigoare pentru ansamblu vocal, respectiv ansamblu instrumental sau orchestra – şcoli şi licee de muzică.*

*d) Candidaţii absolvenţi ai învăţământului superior care au studiat şi absolvit un instrument sau au studiat şi au absolvit un modul de instrument, pot preda şi instrumentul respectiv la şcolile şi liceele de artă. Aceştia pot susţine probele practice prevăzute la punctul 1.A.*

*e) Prezenta anexă este valabilă şi pentru candidaţii aparținând minorităţilor naţionale, precum şi pentru candidaţii care optează pentru un post/catedră vacant/ă din palate şi cluburi ale copiilor şi elevilor.*

*f) Proba practică se evaluează prin note de la 10 la 1. Proba practică este evaluată de cei doi profesori examinatori care fac parte din comisie. Rezultatul probei practice se obţine ca medie a punctajelor acordate de fiecare profesor examinator.*